section_heading: Životopis
paragraph_text: U Zagrebu je 24. rujna 2007. magistrirao moralnu teologiju na Katoličkome bogoslovnom fakultetu, a na temu djela Ivana Antunovića. Naslov rada je Bračni i obiteljski moral u djelima Ivana Antunovića – Bog s čoviekom na zemlji i Čovik s Bogom u svojim molba i prošnja. Na istom fakultetu je 23. travnja 2013. godine obranio je doktorsku disertaciju pod naslovom Vjersko – moralna obnova braka i obitelji – model opstanka i napretka naroda u djelima Ivana Antunovića. Mentor je bio prof. dr. sc. Stjepan Baloban iz područja moralne teologije, a uža specijalizacija: bračni i obiteljski moral.